Document ID: 31995R3061

ΚΑΝΟΝΙΣΜΟΣ (ΕΚ) αριθ. 3061/95 ΤΟΥ ΣΥΜΒΟΥΛΙΟΥ της 22ας Δεκεμβρίου 1995 που τροποποιεί τον κανονισμό (ΕΚ) αριθ. 992/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα γεωργίας και αλιείας, καταγωγής Νορβηγίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 992/95 (1) ανοίχτηκαν κοινοτικές δασμολογικές ποσοστώσεις για ορισμένα προϊόντα γεωργίας και αλιείας, καταγωγής Νορβηγίας 7 ότι οι εν λόγω δασμολογικές ποσοστώσεις χορηγήθηκαν βάσει συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, που συνήφθη στις 14 Μαΐου 1973 (2) 7 ότι, μετά την προσχώρηση της Ισπανίας και της Πορτογαλίας στην Κοινότητα, συνήφθη συμφωνία υπό μορφή ανταλλαγής επιστολών μεταξύ της Κοινότητας και της Νορβηγίας, που εγκρίθηκε με την απόφαση 86/557/EOK (3) 7
ότι η εν λόγω συμφωνία τροποποιήθηκε ή συμπληρώθηκε με τη συμφωνία για τον Ευρωπαϊκό Οικονομικό Χώρο, καθώς και με τη συμφωνία υπό μορφή ανταλλαγής επιστολών με τη Νορβηγία όσον αφορά ορισμένους διακανονισμούς του γεωργικού τομέα, που εγκρίθηκε με την απόφαση 93/737/EK (4) 7
ότι, μετά την προσχώρηση της Αυστρίας, της Φινλανδίας και της Σουηδίας, είναι σκόπιμο να προσαρμοστούν οι προαναφερθείσες ποσοστώσεις, αφού ληφθούν υπόψη, ιδίως, τα καθεστώτα συναλλαγών που ίσχυαν για τα προϊόντα της αλιείας μεταξύ της Αυστρίας, της Φινλανδίας και της Σουηδίας, αφενός, και της Νορβηγίας, αφετέρου 7
ότι, για το σκοπό αυτό, συνήφθη μεταξύ της Ευρωπαϊκής Κοινότητας και του Βασιλείου της Νορβηγίας πρόσθετο πρωτόκολλο της προαναφερθείσας συμφωνίας, που εγκρίθηκε με την απόφαση 95/312/EK (5) 7 ότι, με βάση το εν λόγω πρωτόκολλο, η Κοινότητα ανέλαβε την υποχρέωση να ανοίγει, κατ' έτος, υπό ορισμένες προϋποθέσεις, κοινοτικές δασμολογικές ποσοστώσεις με μηδενικούς δασμούς για ορισμένα προϊόντα της αλιείας καταγωγής αυτής της χώρας 7
ότι είναι συνεπώς σκόπιμο να ανοιχθούν οι συγκεκριμένες ποσοστώσεις, για την περίοδο από 1ης Ιανουαρίου έως 31 Δεκεμβρίου κάθε έτους 7 ότι, επειδή οι παραχωρήσεις αυτές είναι δυνατό να τεθούν σε ισχύ μόνον από την 1η Ιουλίου 1995, είναι σκόπιμο να προβλεφθεί, εξαιρετικά για το έτος 1995, το άνοιγμα των εν λόγω ποσοστώσεων από 1ης Ιουλίου έως 31 Δεκεμβρίου 1995, για ολόκληρο το ετήσιο ύψος της ποσόστωσης 7
ότι συνήφθη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, σχετικά με ορισμένα γεωργικά προϊόντα, που εγκρίθηκε με την απόφαση 95/582/EK (6) 7 ότι, βάσει της συμφωνίας αυτής, η Κοινότητα ανέλαβε τη δέσμευση να ανοίξει υπέρ της Νορβηγίας, από 1ης Ιανουαρίου 1995, ετήσιες δασμολογικές ποσοστώσεις με μηδενικό δασμό για ορισμένα γεωργικά προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EK) αριθ. 992/95 τροποποιείται ως εξής:
1. Στο άρθρο 1 η παράγραφος 3 αντικαθίσταται από το ακόλουθο κείμενο:
«3. Εφαρμόζεται το πρωτόκολλο περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας (*) που είναι προσαρτημένο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, όπως τροποποιήθηκε δυνάμει του άρθρου 3 του πρόσθετου πρωτοκόλλου της συμφωνίας.
(*) ΕΕ αριθ. L 171 της 27. 6. 1973, σ. 1. Πρωτόκολλο όπως τροποποιήθηκε από την απόφαση αριθ. 1/94 της μεικτής επιτροπής EK-Νορβηγία (EE αριθ. L 204 της 6. 8. 1994, σ. 20) και από το πρόσθετο πρωτόκολλο (EE αριθ. L 187 της 8. 8. 1995, σ. 15).»
2. Τα παραρτήματα I και II αντικαθίστανται από τα παραρτήματα I και II του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το παράρτημα I εφαρμόζεται από την 1η Ιανουαρίου 1995 ή κατά τις περιόδους που αναφέρονται στο παράρτημα I.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1995.

Labels: 10
3
18
6